
RAPORT DE SPECIALITATE
pentru proiectul de hotărâre privind completarea prin acte adiționale a Contractului de transfer de activități nr. 9657/31.12.2021 și a Contractului de novație a acestuia
     					  
		                               

Prin Hotărârea Consiliului Local al Municipiului Timișoara nr. 450/07.12.2021, privind înființarea Serviciului Public de Interes Local pentru Administrarea Parcărilor Publice din Municipiul Timișoara - TIMPARK, s-a aprobat înființarea acestui Serviciu Public, ca entitate cu personalitate juridică, care funcționează sub autoritatea Consiliului Local al Municipiului Timișoara, conform prevederilor art. 1 din această hotărâre. Prin aceiași hotărâre a fost aprobat și contractul de transfer (Anexa nr. 5) a activităților de gestiune și exploatare a locurilor de parcare/staționare de pe domeniul public din Municipiul Timisoara - desfășurate de către cedentul Societatea Drumuri Municipale Timișoara S.A. în baza contractului de concesiune nr. 94/18.01.2005, cu actele adiționale modificatoare, precum și a activității care vizează punerea în practică a contractului nr. SC2014-11579/07.05.2014 de delegare de gestiune prin atribuire directă a serviciilor de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara. 
Astfel, în data de 31.12.2021, a fost încheiat contractul de transfer activități nr. 9657/31.12.2021, între Societatea Drumuri Municipale Timișoara SA - în calitate de cedent, și Municipiul Timișoara - în calitate de cesionar.
Ulterior, prin Hotărârea Consiliului Local al Municipiului Timișoara nr. 62/01.03.2022, a fost aprobată încheierea Contractului de novaţie a Contractului de transfer activităţi nr. 9657 din data de 31.12.2021, în sensul înlocuirii cesionarului Municipiul Timișoara cu noul cesionar Serviciul Public de Interes Local pentru Administrarea Parcărilor Publice din Municipiul Timișoara - TIMPARK, noul cesionar devenind astfel debitorul din acest raport juridic, ceea ce presupune transmiterea de către Municipiul Timișoara către noul cesionar al tuturor drepturilor și obligațiilor prevăzute în contractul de transfer de activități.
Drept urmare, în temeiul HCLMT nr. 62/01.03.2022, în data de 14.03.2022 a fost încheiat Contractul de novație al Contractului de transfer activităţi nr. 9657 din data de 31.12.2021, acest contract de novație fiind înregistrat sub nr. 2052/14.03.2022 - la cedentul Societatea Drumuri Municipale Timișoara S.A., sub nr. 587/14.03.2022 - la noul cesionar Serviciul Public de Interes Local pentru Administrarea Parcărilor Publice din Municipiul Timișoara - TIMPARK, respectiv sub nr. SC2022-6302/16.03.2022 - la cesionarul novat Municipiul Timișoara.
Totodată, prin HCLMT nr. 20/25.01.2022, a fost aprobat Regulamentul de funcţionare al sistemului de parcare a autovehiculelor în Municipiul Timișoara conform Anexei la această hotărâre. Acest Regulament este pus în aplicare de către noul serviciu public înfiinţat, respectiv Serviciul Public de Interes Local pentru Administrarea Parcărilor Publice din Municipiul Timișoara - TIMPARK.
Regulamentul de funcționare a sistemului de parcare în Municipiul Timișoara aprobat prin HCLMT nr. 20/25.01.2022, prevede în cuprinsul său mai multe modalități de plată a tarifului de staționare, respectiv fie prin intermediul telefoniei mobile (voucher, SMS sau plata on-line prin intermediul unui card bancar), fie prin achiziționarea anticipată a unor abonamente. 
Modalitatea de plată a tarifului de parcare prin intermediul voucherelor de parcare, presupune, în fapt, achitarea de către utlizatori a unor sume de bani, evidențiate într-un cont, ce vor fi folosi ulterior pentru plata parcării.
Transferul activității de gestiune și exploatare a locurilor de parcare/staționare de pe domeniul public din Municipiul Timisoara presupunea inclusiv transferarea soldului conturilor utlizatorilor care utilizează modalitatea de plată a parcării prin intermediul voucherelor de parcare, așa cum exista acesta în evidențele operatorului care intermediază aceste plăți - Societatea Piconet SRL, la data încheierii Contractului de transfer de activități nr. 9657/31.12.2021, respectiv la data de 31.12.2021. Cu toate acestea, odată cu transferul acestei activități, soldul conturilor utlizatorilor care utilizează modalitatea de plată a parcării prin intermediul voucherelor de parcare - existent la data semnării contractului de transfer de activități, nu a fost avut în vedere a fi transferat către noul Serviciu public înființat, respectiv către Serviciul Public de Interes Local pentru Administrarea Parcărilor Publice din Municipiul Timișoara - TIMPARK.  
Datorită faptului că mai mulți utilizatori ai modalității de plată a parcării în Municipiul Timișoara, prin intermediul voucherelor de parcare, au cerut confirmarea de la noul operator al Regulamentului de parcare - Serviciul Public de Interes Local pentru Administrarea Parcărilor Publice din Municipiul Timișoara - TIMPARK, a faptului că vor putea utliza în continuare sumele achitate în avans pentru plata parcării către vechiul operator al Regulamentului de parcare (Societatea Drumuri Municipale Timișoara S.A.), ne-au determinat să ne adresăm operatorului care intermediază aceste plăți - Societatea Piconet SRL, prin adresa înregistrată sub nr. 482/02.03.2022, solicitându-i acestuia să ne comunice soldul conturilor utilizatorilor care folosesc modalitatea de plată a parcării prin intermediul voucherelor de parcare la data de 31.12.2021. Prin răspunsul Societății Piconet SRL nr. 25/02.03.2022, aceștia ne-au comunicat că la data de 31.12.2021, în evidențele acestora figura un sold al conturilor de vouchere de parcare neutilizat în sumă totală de 226.745,21 lei.
Reiterăm faptul că modalitatea de plată a parcării prin intermediul voucherelor de parcare, presupune achitarea de către utlizatori a unor sume de bani, evidențiate într-un cont, ce urmează a fi folosite ulterior pentru plata parcării, astfel că până la data de 31.12.2021, mai mulți utlizatori au achitat către Societatea Drumuri Municipale Timișoara SA sume de bani - din care sumele achitate și neutilizate erau în cuantum total de 226.745,21 lei, iar aceste sume urmau a fi utilizate pentru plata parcării pe raza Municipiului Timișoara. 
Ori odată cu transferarea activității de gestiune și exploatare a locurilor de parcare/staționare de pe domeniul public din Municipiul Timisoara, Societatea Drumuri Municipale Timișoara SA nu mai asigură gestionarea acestei activități, astfel că sumele aflate în sold la data de 31.12.2021 cu titlu de conturi de vouchere de parcare neutilizate se impun a fi transferate către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, entitate care este îndrituită să asigure activitatea de gestiune și exploatare a locurilor de parcare/staționare de pe domeniul public, ca urmare a transferului acestei activități, așa cum am arătat deja mai sus.
Drept consecință, se impune reglementarea situației sumelor încasate de către Societatea Drumuri Municipale Timișoara SA de la utilizatori cu titlu de conturi vouchere de parcare și neutilizate până la data de 31.12.2021, întrucât aceste sume trebuiesc transferate către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, care a preluat aceste activități prin transfer, conform Contractului de transfer de activități nr. 9657/31.12.2021, încheiat între Societatea Drumuri Municipale Timișoara SA - în calitate de cedent, și Municipiul Timișoara - în calitate de cesionar, respectiv conform Contractului de novație al Contractului de transfer activităţi nr. 9657 din data de 31.12.2021, acest contract de novație fiind înregistrat sub nr. 2052/14.03.2022 - la cedentul Societatea Drumuri Municipale Timișoara S.A., sub nr. 587/14.03.2022 - la noul cesionar Serviciul Public de Interes Local pentru Administrarea Parcărilor Publice din Municipiul Timișoara - TIMPARK, respectiv sub nr. SC2022-6302/16.03.2022 - la cesionarul novat Municipiul Timișoara. 
Acest aspect poate fi reglementat prin completarea/modificarea Contractului de transfer nr. nr. 9657 din data de 31.12.2021 și, corelativ a Contractului de novație al acestuia, prin intermediul unor acte adiționale la aceste contracte, care să consființească obligativitatea Societatății Drumuri Municipale Timișoara SA - în calitate de cedent, de a achita, în final, către noul cesionar - Serviciul Public de Interes Local pentru Administrarea Parcărilor Publice din Municipiul Timișoara - TIMPARK, suma de 226.745,21 lei, cu titlu de sold conturi utilizatori care folosesc modalitatea de plată a parcării prin intermediul voucherelor de parcare, neutilizat la data de 31.12.2021. Totodată, aceste acte adiționale vor trebui să prevadă și modalitatea în care cedentul va achita către noul cesionar această sumă de bani (termen și condiții de plată).    
Având în vedere toate cele expuse în prezentul raport, apreciem că proiectul de hotărâre privind completarea prin acte adiționale a Contractului de transfer de activități nr. 9657/31.12.2021 și a Contractului de novație a acestuia, poate fi spus dezbaterii și aprobării plenului Consiliului local.

